《虎丘 其二》
清代·陈鹏年

尘鞅删除半向闲，青鞋布袜也看山。离宫路出云霄上，法驾春留紫翠间。

代谢已怜金气尽，再来偏笑石头顽。楝花风后游人歇，一任鸥盟数往还。

作者简介：（1663—1723）清湖南湘潭人，字北溟，又字沧洲。康熙三十年进士，授浙江西安知县。历浙江西安、江南山阳知县，累擢为江宁知府。四十四年，圣祖南巡时，总督阿山欲加赋为供应之用，鹏年力持不可而止。事后，被借故诬劾下狱，江宁人为之罢市，终仍夺官。后再起为苏州知府，官至河道总督，卒于任。卒谥恪勤。有《道荣堂文集》、《喝月词》、《历仕政略》、《河工条约》等。